


בבית משפט השלום 								ת.א. 24/
בכפר סבא

תאריך חתימת המסמך: 5.3.24

התובעת:               מימאס דיואני , ת"ז 325027563
                               מרחוב הפלמ"ח 22, גבעתיים
טלפון: 050-7400702
   
ע"י ב"כ עו"ד אריאל פרייברג  (מ"ר 62254) ו/או יגאל רסקין
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: frei.ariel@gmail.com 

      – נ ג ד –

הנתבע:              המאגר הישראלי לביטוחי רכב חובה - הפול
מרחוב האצ״ל 1, ראשון לציון
טל׳: 03-9424300;פקס: 03-9620303
                          דוא"ל: poolmoked@pool.org.il

			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	791 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובעת הגישה למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 














חלק 2: 

(1) בעלי הדין : 

1. התובעת, ילידת 2.4.1997, היתה בכל הזמנים הרלבנטיים לתביעה זו הנוהגת ו/או המשתמשת ברכב הנושא מספר רישוי 349-36-502 (להלן:"הרכב/האופנוע").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב תעודת חובה רישיון רכב וטופס דיווח על תאונה, מסומנים ״כנספח 1״.

(2) פירוט הסעד המבוקש באופן תמציתי: 

3. התובעת נפגעה בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותרת התובעת לפצותה בגין הנזקים שנגרמו לה בתאונה.  

4. התובעת עובדת בתחום המחשוב (סדנאות אונליין) ובתחום ההדרכה הפרונטלית, החלה עובר לתאונה בפתיחת עסק חדש בתחומה ומחמת התאונה ותוצאותיה נאלצה לצמצם את היקף עיסוקה, נאלצה לבטל הדרכות והרצאות ונגרמו לה הפסדי שכר בעבר ובעתיד

5. התובעת מוגבלת מאז התאונה בביצוע פעולות יומיומיות שונות ובניהול משק ביתה, היא נזקקת לעזרת הזולת ותמשיך להיזקק לה גם בעתיד. 

6. עקב מגבלותיה הנובעות מהתאונה נזקקת התובעת לשימוש מוגבר במוניות, ולהסעות מיוחדות, ותיזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 14.6.23, בסביבות השעה 09:00, או בסמוך לכך, במחלף לה גווארדיה, בתל אביב, לכיוון דרום, החליקה התובעת עם האופנוע, נפגעה ונחבלה בגופה (להלן: "התאונה").

8. לאחר התאונה טופלה התובעת בבית החולים איכילוב, בתל אביב, שם אובחנו חבלות בראש, בצוואר ובגפיים עם חתכים מדממים שהצריכו חיטוי ותפרים וביצוע בדיקות הדמיה בחשד לשבר. לאחר קבלת טיפול רפואי ראשוני שוחררה התובעת בהמלצה להמשך מעקב רפואי, הוצאת תפרים בחלוף 10 ימים, נטילת משככי כאבים ומנוחה.

9. התובעת אשר סבלה מכאבים עזים בצוואר ובגפיים פנתה למוקד ביקור רופא לרפואה דחופה ושוחררה בהמלצה להמשך מעקב במסגרת הקהילה וביצוע בדיקות הדמיה.

10. התובעת אשר סבלה מכאבים והגבלה בתנועות הגפיים העליונות והכתפיים, כמו גם כאבים והגבלה בתנועות הצוואר וצלקות בגפיים, הופנתה לביצוע בדיקות הדמיה, בדיקת אורתופד, בדיקת כירורג, ביצוע טיפולי פיזיותרפיה המשך טיפול תרופתי לשיכוך כאב. כן, נוכח חרדות, קשיי הירדמות ומצב נפשי הופנתה לקבלת טיפול וייעוץ פסיכיאטרי דחוף וניתן לה טיפול תרופתי להרגעה ולשיכוך כאב.

11. התובעת נבדקה ע"י אורתופד אשר איבחן צלקות קלואידיות באמה ובכתף ימין ובגפיים, הגבלה בתנועות הצוואר והגבלה בתנועות כף יד שמאל והאצבעות עם הפניה להמשך טיפול והערכה חוזרת לאחר דימות.

12. בדיקת מיפוי עצמות שבוצעה לתובעת הדגימה שברים בעצמות במפרק כף יד שמאל ובעצם המסרק 2.

13. התובעת המשיכה במעקב אורתופדי והופנתה להמשך מעקב וביצוע טיפולי פיזיותרפיה לחיזוק השרירים, ידיים, כתפיים צוואר וברכיים בהמלצה להימנעות מחשיפה לשמש וטיפול בצלקות והמשך נטילת טיפול תרופתי לשיכוך כאב, הרגעה ותכשירים לשיפור מראה והחלמה הצלקות.

14. התובעת נבדקה ע"י כירורג פלסטי אשר איבחן צלקת קלואידית אריטמית רגישה וכאובה במגע בכתף ימין בגודל 2.5X4 ס"מ וצלקת קלואידית לינארית בזרוע שמאל בגודל 0.5X4.5 ס"מ כמו גם צלקות אריטמיות נוספות על פני גפה שמאל והוחלט להפנותו ליחידת לייזר בבית חולים השרון ותכשירים לטיפול.

15. התובעת נבדקה ע"י פסיכיאטר אשר איבחן PTSD והמליץ על טיפול תרופתי להרגעה והשריית שינה, החלפת טיפול נוגד דכאון וחרדה מחמת תופעות לוואי, טיפול שיחות PTSD, בדיקות דם והמשך מעקב פסיכיאטרי.


רצ"ב תעודות רפואיות ותמונות צלקות, מסומנות "כנספח 2".

16. מאז התאונה סובלת התובעת מכאבים והגבלה בתנועות הצוואר וכתף ימין, מכאבים והגבלה בתנועות אצבעות וכף יד שמאל, מצלקות בולטות, מכערות ורגישות למגע, מקושי בביצוע תפקודים ידניים, מקושי בצידוד והטיה, מקושי בהרמה ונשיאה, מקושי בהקלדה ממושכת, מחרדה, מצב רוח ירוד, דכאון, הסתגרות וחשש, קשיי הירדמות, סיוטים ומחשבות חודרניות היא נזקקת למעקב רפואי, נטילת תרופתי לשיכוך כאב וטיפול תרופתי פסיכיאטרי ותיזקק לכך גם בעתיד.

רצ"ב תמונות החבלות לאחר התאונה והצלקות כיום, מסומנות "כנספח 3"

17. התובעת, עובדת בתחום סדנאות אונליין וייעוץ וליווי פרונטלי, עבודה הכרוכה מעצם טיבה וטבעה בישיבה ממושכת מול מחשב, הקלדה ופגישות, לא התאפשר לה לבצע עבודתה מחמת התאונה ולאחר תקופה בה לא עבדה, ממשיכה להתקשות בביצוע עבודתה, נאלצה לצמצמם את היקפה ונגרמו לה הפסדי שכר.

18. מאז התאונה ומחמת תוצאותיה מתקשה התובעת, המתגוררת בגפה, בניהול משק ביתה, נזקקת לעזרת הזולת ותיזקק לה גם בעתיד.

19. עקב מגבלותיה הנובעות מהתאונה, בשים לב לאופי פגיעתה נזקקת התובעת לשימוש מוגבר במוניות, ולהסעות מיוחדות ותיזקק לכך גם בעתיד. 
                       

חלק 3 

20. להלן פירוט נזקי התובעת:
1. נזק מיוחד:  
(1)  פגיעה בכושר ההשתכרות בעבר –			          115,500 ₪ 
(2)  עזרת הזולת בעבר –	           				              25,250 ₪  
(3)  הוצאות רפואיות ונסיעות לטיפולים בעבר –	           9,800 ₪ 
(4)  הסעות מיוחדות ושימוש מוגבר במוניות בעבר -            7,920 ₪


2. נזק כללי:
כב' בית המשפט מתבקש לפסוק לתובעת פיצוי הולם בגין נזקיה, בין היתר, בראשי הנזק הבאים:
(1) הפסדי השתכרותה בעתיד, על-פי מידת מוגבלותה התפקודית של התובעת, או לחילופין, בהתאם לשיעור נכותה הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות ניידות מוגברות בעתיד. 
(5)  פיצוי בגין נזקיה הלא ממוניים של התובעת. 

פירוט העובדות המקנות סמכות לבית המשפט:
 
21. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבע.

22. הנתבע חייב לפצות את התובעת בהיותו מבטח השימוש ברכב במועד התאונה.

אשר על כן, מתבקש כב' ביהמ"ש להזמין את הנתבע  לדין ולחייבו, לפצות את התובעת כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	

                                                                                          ______________
						               אריאל פרייברג, עו"ד
								          ב"כ התובעת

